Downloaded from YTS.MX
Official YIFY movies site: YTS.MX
Ayos lang. Tapusin mo na.
Mayroon ka bang gustong ipatanong sa kanya?
Maganda sigurong itanong mo sa kanya...
UNANG PAMILYA
"Noong bata ka at hinaharap ang pagkatao mo,
"naisip mo bang magiging posible ito?"
Oo, gusto ko iyan.
Ginawa niya ang lahat para magtagumpay habang itinatago ang pagkatao niya.
'Di nauunawaan ng mga tao kung gaano kahirap iyon
para sa mga taong itinatago ang sarili nila,
at itinatanggi ang kanilang pagkatao para magtagumpay.
Tatanungin ko siya, "Ginugol mo ang kalakhan ng buhay mo
"sa pagtatago kung sino ka talaga.
"Naramdaman mo bang nakapagpakatotoo ka sa kampanya?"
Oo.
Palagay mo, handa siyang sagutin ang tanong na iyon?
Dapat. Pwede niyang subukan.
-Handa ka na? Halika, maupo ka. -Sige.
Masyado ba itong sosyal? Dapat bang lagyan ng kumot?
Binigyan ko si Jesse ng ilang mga tanong na gusto ko talagang sagutin mo.
Baka maisama, o baka hindi.
-'Wag mo kaming lokohin, Peter. Dali na. -Sige.
Una sa lahat.
Maraming nagtatanong kung paano bigkasin ang pangalan ng lalaking ito.
Pete ang bigkas dito.
Pete Buttigieg... Buttigieg.
-Buttigieg. Buttigieg? -Buttigieg.
Boot-edge-edge.
Isang tagabaryo na nag-aral sa Harvard at naging iskolar ng Rhodes,
para lang bumalik sa lungsod na kinalakhan niya.
Naupo sa pwesto si Buttigieg pagkatapos sabihin ng Newsweek na isa ang bayan niya
sa mga naghihingalo sa Amerika.
Pinakanamayagpag ang South Bend noong 1950s,
pero pagpasok ng dekada 60, nagsara ang pabrika ng Studebaker
at kasama nitong bumagsak ang ekonomiya ng lungsod.
Marami siyang ginawa para buhayin ang pabahay sa lugar,
gawin itong ligtas sa mga tao.
Ginawa niyang business park para sa mga tech company ang lumang pabrika.
Itinaas niya ang minimum wage para sa city employees.
Mas makabubuti kung gagayahin ng Washington
ang mauunlad na lungsod at bayan, sa halip na kabaliktaran.
ISTASYON NG BUMBERO 9
Walang pulitikong dumiretso sa White House mula sa pagka-alkalde.
Sa tingin ni Pete Buttigieg, siya ang unang makakagawa nito.
'Di lang siya ang unang lantad na baklang kandidato sa pagkapangulo,
bagong kasal din siya.
Maraming taong sumusuporta
o nasasabik na isang ladlad na tao ang aabot dito,
o sinasabi nilang wala silang pakialam. Makasaysayan din iyon.
Ito lang ang pagkakataon niyo
na bumoto ng isang Maltese American, kaliwete,
Episcopalian, bakla, beterano, at millennial.
KANDIDATONG MILLENNIAL
Marahil 2020 ang may pinakaraming tatakbo para sa partidong Democrat.
Ang malaking tanong, paano mapapansin ang alkaldeng ito
sa kabila ng mga kalabang marami nang karanasan?
Ako si Pete Buttigieg.
Mayor Pete ang tawag sa'kin.
Ako ay tubong South Bend, Indiana,
at tumatakbo ako bilang Pangulo ng Estados Unidos.
ISANG TAON BAGO ANG CAUCUS SA IOWA
Isa lang akong bill Isang regular na bill
At nandito ako sa mesa ng alkalde
-"Ganito nagiging batas ang bill." -Salamat.
7.3 milyong dolyar.
Siyempre, mahirap tumalon mula sa alkalde patungo sa kandidato sa pagkapangulo.
Pero hindi ko naman sinabing,
"Inangat na natin ang sewer automation sa sunod na antas. Pandaigdig na.
"Malinaw na dapat akong tumakbo sa pagkapangulo."
Hindi siya tipong idinulot ng A ang B.
Umaasa ang mga tao sa lungsod nila na ayusin ang basura,
dahon, tubig at maruming tubig.
'Di natatapos ang trabahong iyon, kahit na mas pinagtutuunan ang ibang bagay.
Nag-umpisa kong maramdamang ang nangyayari sa bansa at lungsod namin
ay iisa at magkapareho lang.
Kuwento niyo ang ibinabahagi ko.
At dahil talagang gumagana ang nangyayari sa lungsod,
napagtanto kong mayroon akong kayang ibigay na kakaiba.
Kung makikita ang paraan ng pagkapako ng sahod at pagbagsak ng pakikiisa sa unyon,
nagsimula ito nang sabay.
Nakakita ako ng pagkakapareho sa paglayo
o pagkatakot ng mga taong nag-aalala sa mga trabaho sa auto,
at ang paglayo o takot ng isang batang maglaladlad.
Lahat, konektado kung saan ka nabibilang,
at napakaraming pagkakapareho sa mga kuwentong iyon higit pa sa iniisip mo.
Habang mas nauunawaan ko, mas natatalakay ko ito.
May kinalaman itong lahat sa tema ng "pagtanggap."
Hindi sa pagiging isang dakilang tao.
Hindi iyon parang naisip ko na sasakupin ko ang mundo
at babaguhin ang kasaysayan sa ganitong paraan.
Pero naisip ko, kailangang may magsabi nito,
at kailangan natin ng pangulong makakaintindi.
Naiintindihan ko ito.
Lalabas ako at titingnan kung ganito rin ang pag-unawa ng mga tao.
Senador, si Pete Buttigieg ito. Kumusta ka?
Pasensya na. Sino ito?
Si Pete Buttigieg, tumatawag ako para batiin ang kaarawan ng Senador.
-Tingnan ko kung masasagot ka niya. -Sige. Salamat, kung gayon.
Napakahalaga ng tawag mo sa amin. Mangyaring maghintay.
-Masayang makita ka. -Ikaw ang mauna.
Salamat sa serbisyo mo.
-Pinahahalagahan ko iyan. -Gusto ko ang naririnig ko.
-Sa'yo ang boto ko. -Palarin ka sana.
Kumusta ka?
-Pwede mo bang pirmahan ang sumbrero ko? -Tingnan mo iyan. Oo naman.
-Salamat. Palarin ka sana. -Maraming salamat.
Sige. Ituro mo ang daan.
-Ako si Denise. -Masayang makita ka.
-Palagay namin, ikaw na. -Sana nga.
-Salamat sa pagdating. -Oo naman.
-Humahanga kami sa'yo ng asawa ko. -Ipagsabi niyo. Kailangang manalo tayo.
Sinasabi namin sa mga kaibigan.
-Masaya akong makilala ka. -Ako rin.
Palarin ka sana. Iligtas mo kami.
Nauunawaan ko ang katapangan ng tulad kong subukin ang bagay na gaya nito.
Pero naniniwala rin akong nasa panahon
tayo ng pananawagan ng mas malaking pagbabago kaysa sa nakita natin noon.
Kaya dinadala ko rito ang aminado akong 'di pangkaraniwang kuwento ko.
Mula sa komunidad
kung saan lumalaki ang mga kabataang nakukuha ang mensahe
na ang tanging paraan para magtagumpay ay umalis dito.
Nakahanap ako ng layunin sa kinalakhan ko.
Ang lungsod natin, na nagsimula sa listahan ng mga naghihingalong komunidad
ay bumubuti na ngayon ang trabaho at populasyon
sa bilis na hindi pa natin nakita sa buong buhay ko.
Ang pinakamahalagang dahilan ay ang makapagbahagi tayo ng ibang kuwento
sa ipinapahayag ng White House,
na nagpapaniwala sa inyo
na ang tanging paraan para kausapin ang komunidad gaya ng sa atin ay sa hinanakit.
Ang tanging paraan para mapahusay tayo ay patigilin ang oras at ibalik ito.
Hindi iyon totoo.
Maaari nating maabot ang mga taong tumigil nang makinig sa atin.
Saan nasusulat na ang tinatawag na red state o county ay dapat ganoon na lang?
Kailangan natin silang kausapin.
Ito ang paraan para mapanalunan natin, 'di lang halalan, kundi pati ang panahon.
Kaya makakaasa ba ako sa tulong niyo?
Oo!
Talagang kabaligtaran ng nakasanayan. Matalino at kalmado siya. Oo.
At mapagkumbaba siya at talagang lubos na kabaliktaran.
Nagpapakita rin ito ng katatagan ng demokrasya natin,
na mayroong taong 'di sikat at 'di mawari ang nag-uumapaw sa ganitong paraan.
Hinihintay nating dumating ang tamang tao.
Napakainteresante.
-Magandang umaga. Kumusta? -Magandang umaga. Kumusta?
Wala sa'kin ang karamihan sa katangiang inaasahan ninyo,
sa parehong usapin ng pagkatao at estilo.
-Kumusta ang umaga mo? -Mabuti.
Magandang umaga.
Ang ideya na isang taong kagaya ni Bill Clinton na kilalang
may kapangyarihang magustuhan ng mga estranghero ay kamangha-mangha.
Iniisip ko kung kailangan mo ba ng ganoong espesyal na kapangyarihan,
ganoong uri ng masigasig na karisma para maabot ang ganoong antas sa pulitika.
Mayroon ka ng imaheng ito, tama?
Ng kung ano ang magiging hitsura ng pangulo o kandidato sa pagkapangulo?
Pero bahagi ng ideya ang hamunin ang imaheng iyon.
Oo. Ang nakalagay... "Pete para sa Amerika."
Tingnan niyo. Para 'tong opisina sa totoong buhay.
-Kumusta? Maligayang unang araw. -Salamat.
Ayos ka naman ba?
-Oo. -Mabuti.
May access na tayo sa buong file ng Butter.
Lahat ng 50 estado at D.C., binili lahat nang agaran.
Kilala ko na si Pete mula pa noong high school.
Medyo introvert si Pete, medyo tahimik siya.
Natural sa kanya ang polisiya at mga ganoong bagay.
Kung 'di siya sangkot sa pulitika o serbisyong pampubliko,
kuntento na siya sa pagtuturo, pagbabasa, at paggawa ng mga ganoong bagay.
Pivot? May nagbanggit ba ng pivot table?
-Pivot table. -Gusto ko iyan. Para saan?
Pero humaharap sa tao ang trabaho niya.
Kunin mo ang kabuuan ng hanay na iyan, at ang porsyento ng nakatira diyan.
-Maraming salamat. -Sarap sa pakiramdam.
Kakaibang kandidato si Pete,
at palagay ko, pwede tayong maging kakaibang kampanya.
Maging mabuti lang at magaling na tagapakinig.
Huwag magsalita nang masama sa ibang kandidato o kampanya.
Gusto kong maging tulad tayo ni Pete at ipakita ang mga asal na mayroon siya.
Napakaraming taong tatakbo ngayong taon.
May tatakbong respetadong Bise Presidente nang dalawang termino.
Tatakbo rin ang pumangalawa sa huling proseso ng paghalal
sa pangulo sa partido natin.
Kaya napakalaki ng hinihingi para sa atin.
Kailangang magpatakbo ng mahusay na kampanya,
maging medyo kakaiba para makakuha ng atensyon at pagkasabik.
Magdadala tayo ng 50 tauhan sa Iowa, 40 sa New Hampshire,
20 sa Nevada, 20 sa South Carolina.
Gagawin ko iyon para maramdaman ng mga taong parte sila ng pamilya.
Ilang tao na ang nakukuha mo? Tatlo?
Oo.
Pare, gaano ka kasabik?
Sabi ko sa'yo, sisikat talaga si Pete Buttigieg.
Ang paliwanag ay nagbebenta siya...
LIS SMITH DIREKTOR NG KOMUNIKASYON
Naghahandog siya ng kakaibang bagay.
Ang kabaligtaran ni Donald Trump, iyon ang gusto ng mga tao.
Naiiba siya sa lahat ng nariyan.
Hindi siya magpapanggap. Hindi siya magsasabi ng kalokohan lang.
Talagang naniniwala akong kapantay ng estilo niya
at kung sino siya bilang tao,
ang malasakit niya tungkol sa polisiya at mga ganoong bagay.
Nakakita kami ng landas, kahit na medyo makitid ito.
Naaayos ang lahat nang mas mabilis kaysa sa inaasahan.
-Anong kailangan nating gawin dito? -Paghahanda sa debate.
Ito sa ngayon ang may pinakamaraming manonood sa buong kampanya mo.
Pinag-uusapan natin ang humigit-kumulang 15 pangungusap
na babasahin ko sa TV sa 20 milyong tao.
-Iyan ang mahalaga. -Hindi debate, kundi, maitampok sa media.
Salamat. Nagkakaunawaan na tayo.
Kailangan nilang magkaroon ng pagpapalitan.
Kung bastang tanong-at-sagot lang ang gagawin, pangit na panoorin iyon.
At kailangan nilang gawing kawili-wili iyon.
Pwede kang magbigay ng mahusay na sagot tungkol sa North Korea,
pero wala silang pakialam.
Dahil wala naman sa North Korea ang puso at isipan ng mga tao ngayon.
Si Lis, likas siyang mahusay sa mga diskarte pagdating sa pulitika.
Kaya gusto ka nila, kasi ang hahaba ng sinasabi mo,
pero gawin mong maikli at malaman.
Palagi niyang binabalanse kung sino ako sa pagpasok ko rito,
at kung paano ako natatangi sa iba,
at ang mga kinakailangan, o mga inaasahan,
na hinihingi nito sa'yo.
Siyempre ang hamon dito
ay paano ka magiging dalubhasa nang hindi ka nababago nito?
Isa pa, gaano karami pa ang gagawin natin para maging karapat-dapat na maitala?
"Tingnan mo ang bata at kakaibang beterano sa Midwest." Tama.
Tapos kailangan nating siguruhing hindi iyon magtunog na masyadong puti.
-Oo. -Mabuti.
-Bigyan natin ng pagkain si Mayor. -Sige.
-Tinapay. Kain kayo. -Salamat.
Salamat.
-Kaunti kang kumain? -Oo.
Magdasal muna tayo.
Pinag-usapan namin ang ilang isyu na nakakaapekto sa komunidad ng South Bend.
Pinag-usapan din namin ang mga gagawin para sa Black America
na magiging mahalagang bahagi ng kampanya ko.
Bagay na tutuon sa pagmamay-ari ng bahay,
pagnenegosyo, kalusugan, edukasyon, at reporma sa hustisya sa krimen,
sa konteksto ng pagtitiyak na nakakamit ng lahat ang demokrasya.
Bilang unang lantad na homosekswal na kandidato sa pagkapangulo,
palagay mo, nakakatulong o nakakasama iyon sa pagsisikap mo para sa Oval Office?
Hindi iyon nakapagpapahusay o nakakapagpalala ng trabaho ko.
Naniniwala akong sinumang nagkaroon ng karanasan
na maitratong "iba" ay magagamit ang karanasang iyon
para masigurong haharapin nila ang ibang pattern ng pagbubukod.
'Di ko sinasabing pareho ang karanasan ng sinuman sa karanasan ng iba.
Ang ibig kong sabihin, magagamit niya iyon
para harapin ang lahat ng paraan
ng pagdurusa ng tao na mabilang sila sa bansang ito.
Kailangan nating tugunan ang homophobia sa lahat ng komunidad,
kabilang ang komunidad ng Itim, ang komunidad ng pananampalataya.
Sinasabi lang nating huhusgahan ang mga tao base sa nagawa nila.
Gaya ng pagtungo mismo sa sentro ng Harlem at sabihing
tatanggapin at haharapin ang sinuman batay sa kanilang nagawa.
Palagay ko, iyan ang pinatutunayan natin ngayong araw.
Mayroon pa rin sa komunidad natin na ayaw sa mga homosekswal.
Kailangan nilang maunawaang hindi ka maaaring maging kontra-sinuman
nang 'di binibigyang katwiran ang pagkontra sa atin.
Huling tanong kay Dave Evans.
Mayor, anong sinasabi niyo 'pag may nagsasabing,
"Hindi pa handa ang Amerika para sa lantarang baklang presidente?"
Una sa lahat, iyang pahayag na, "hindi pa handa ang Amerika"
narinig na natin iyan noon.
Palagay ko, masyadong minamaliit noon ang Amerika.
'Di ko sigurado kung anong magiging tugon ng South Bend noong magladlad ako.
Pero iniangat ako ng komunidad bilang kapatid at anak nila.
Mahusay. Salamat sa inyo.
Kailangan mo silang papuntahin sa kabilang kwarto.
May sandaling sobrang nahirapan ako at naisip kong ito ang kailangang gawin.
Karamihan, dahil sa mga usapan namin ni Chasten.
Gaya ng, "Baka tumakbo akong pangulo. Ano sa tingin mo?"
At ang pag-uusap tungkol dito, paghahain nito bilang seryosong ideya.
At habang mas tinatalakay mo,
mas ibinabahagi mo, nagsisimula itong maging totoo.
-Anong ginagawa mo? -Pahayag sa polisiyang pandayuhan.
Ayos naman. Matrabaho lang.
Sige, magsaya ka.
'Di maipagkakailang may enerhiya at determinado ang taong iyon na tumakbo.
Palagi siyang naghahanda ng pahayag, naghahanda para sa panayam.
At may trabaho pa siya bilang alkalde.
Peter.
Ipinangako ko si Pete na magpapakatotoo kami, at magsasaya.
At siguruhing hindi natin isasakripisyo ang tunay naming pagkatao
para lang magtagumpay ang proyektong ito.
Tagay.
Pwede bang kainin itong sorbetes bago dumating ang manok?
Gawin mo ang gusto mo. Date natin ito.
Date natin.
'Di ko naisip na magkakaroon ako ng ganitong klase ng buhay.
Kaya 'di ko napaghandaan ang sandaling ito ng pag-aaral sa patakaran o pulitika
at paghahanda na maging kilala.
Tumakbo ako sa konseho ng mag-aaral sa ikawalong baitang at pumalpak ako.
Nasa summer camp ako.
Pero magaling ako sa pagsasalita tungkol sa sarili ko.
Sa palagay ko, sapat na iyon ngayon para sa marami.
Sige.
-"Binibigay ko ang puso ko..." -"Binibigay ko ang puso ko..."
-"Sa bahaghari..." -"Sa bahaghari..."
-"Ng Hindi Tipikal na Gay camp." -"Ng Hindi Tipikal na Gay camp."
-"Isang camp." -"Isang camp."
-"Puno ng pride..." -"Puno ng pride..."
-"Di mabubuwag." -"Di mabubuwag."
"Paninindigan at pantay na karapatan sa lahat."
"May paninindigan at pantay na karapatan sa lahat."
Yumuko kayo.
Galing ako sa high school na may 1,500 bata, at walang nagladlad.
Napakadelikadong lumadlad noong high school pa ako.
Wala nga akong kilalang kahit sinong may bahid ng pagiging bakla.
Palagi kong inaasam na sana mayroong taong nasa pulitika
na parehong magsalita sa'kin kung magkakasama kami sa isang silid.
Pero bigla-bigla, heto na ako.
Mamamahagi kami ng patatas para sa sarili niyong drag-tater
na pwede niyong iuwi.
Wow, ang ganda niyan.
-Sinong maglaladlad? -Si Cherry.
Nagkakaroon ako ng oportunidad na gawin ito sa pangangampanya.
Ito ang nagbibigay ng motibasyon sa akin.
Ipinapaalala nito sa akin ang kahalagahan ng trabaho.
Paano mo tinutugunan hindi lang ang homophobia na nararanasan niya,
kundi pati na rin ang mga atakeng kinakaharap niyo bilang magkarelasyon?
Ibang papel ang ginampanan ni Chasten, at natutunan na lang namin iyon.
Ang hamon sa umpisa ay paano maging tapat at marangal,
at paano gawin iyon nang hindi nilulunok kung sino ako at anong kampanya ko.
Dahil sa ibang tao, maliit na detalye lang iyon. Para sa iba, napakahalaga.
Oo. Ipinapakita ko sa kanya.
Pwede ka bang sumagot ng mahirap na tanong, Pete?
Mahal ka ng Diyos, pero hindi ang kasalanan mo.
Bastos ka.
-Talaga ba? Bakit mo nasabi 'yan? -Bastos ka.
Nakikita kita sa lahat ng events. Bastos ka.
-Nambastos ba ako ngayon? -Bastos ka.
Oo. Sa tuwing makikita kita, nambabastos ka.
-Mahal ka ni Hesus. -Iyan lang ang ginagawa mo.
-Pwede ba tayong mag-usap? -'Di ka nagsasalita para kay Hesus.
-Mahal kita. Mahal ka ni Hesus. -'Di ka nagsasalita para kay Hesus.
-Ikaw ba? -Bwisit si Trump.
Ilang beses may tinawag si Hesus na bastos?
-'Di ka nagsasalita para kay Hesus. -Kumusta, kapatid?
Pwede kang sumagot ng mahirap na tanong?
Kapag pumayag kang tumakbo bilang pangulo,
inanyayahan mo ang mga tao na siyasatin ka, wasakin ka.
Napakaraming mga queer ang lumaki
sa lipunan at kultura na nagsasabing hindi kami nabibilang doon.
Kaya, kakapit kami sa isa't isa,
at tatahakin namin nang magkakasama ang lahat ng negatibo at galit.
Sa huli, may ipinapanalo kaming kampanya.
Sasagutin ni Mayor Buttigieg ang tanong ng botante
sa una niyang isina-telebisyong Town Hall.
Salubungin natin si Mayor Pete Buttigieg.
Alam naming magiging malaking gabi ang pagpunta ko sa Town Hall.
Kapag nakakuha ka ng isang oras sa telebisyon, at nagamit mo nang maayos,
maganda ang magagawa nito sa'yo.
Palagay mo ba, si Bise Presidente Pence ay magiging
mas mahusay o mas malalang pangulo kay Trump?
-Kailangan ba sa kanilang dalawa? -Puno ng pagpili ang pulitika, alam mo na.
Kaiba ang interpretasyon niya ng kasulatan sa akin simula pa lang.
Ang pagkakaunawa ko sa banal na kasulatan ay ang pagprotekta sa estranghero,
at sa bilanggo, at dukha, at ang ideya ng pagtanggap.
Iyon ang nakukuha ko sa ebanghelyo tuwing nagsisimba ako.
Sa kanya, mas tungkol sa sekswalidad at partikular na pananaw sa pagiging tuwid.
Pero kahit na maniwala ka roon, paano niya nahahayaan ang sarili niyang maging
tagapalakpak ng pornograpiyang pagkapangulo?
Dahil ba iyon sa tumigil na siyang maniwala sa banal na kasulatan
noong magsimula siyang maniwala kay Donald Trump? Hindi ko alam.
Tingin ko, naging malaking punto ng pagbabago ang Town Hall.
Sinagot niya ang bawat tanong nang tunay at matapat.
Gusto lang niyang makausap ang mga tao.
At naramdaman kong, salamat sa Diyos, nakuha namin ang sandaling iyon.
Nasa pambansang entablado, maraming nakapansin.
At doon biglang bumilis ang lahat.
KUMUSTA NAMAN SI PETE?
Sinasabi ko sa'yo,
mas maraming tao ang dumalo sa Town Hall na ito kumpara sa mga nauna namin.
Bakit bigla kang umaangat sa mga botohan?
Palagay ko, bahagi niyan iyong naghahanap ang tao ng kakaiba.
Bilang alkalde, nasa tarangkahan ka. May pananagutan ka sa lahat.
Sa una, pagpapaganda ng paligid,
tapos, pamamaril na sangkot ang pulis sa pagiging sensitibo sa lahi.
Kailangan mong harapin lahat.
Kung mananalo ka, ikaw ang pinakabatang pangulo sa kasaysayan ng Amerika.
Oo.
'Di alam ng mga tao na nakakapagsalita ka ng walong wika,
ilan sa mga ito ang Norwegian at Maltese.
Nakakakalma ang presensya niya. Parang G. Rogers ng demokratikong larangan.
Tatanggapin ko iyang papuri.
Ngayong medyo matagal ka nang nangangampanya, gaano ka katotoo?
Siya ay beterano, matapat, mahalaga sa kanya ang pakikiramay.
Hindi lang bastang pagpapasa ng magandang polisiya ang anumang trabaho sa gobyerno,
tungkol din ito sa pamamahala, at higit sa lahat, trabaho sa moralidad.
Iyon ang kulang natin ngayon sa pagkapangulo.
Isa itong moral na tanggapan, hindi lang pamamahala.
Ang ibang taong tumatakbo sa pagkapangulo
nagkaroon ng patuloy na paglago pagkatapos ng ilang taon sa pulitika.
Nasimulan kong pag-usapan ang tungkol sa buwis ng mayayaman.
Mas umaasa na ako sa kinabukasan ng Amerika kaysa nang mahalal ako noon.
Ito ang mabilisang pagtungo mula punto A hanggang punto B.
Nagawa namin ang mga sandali para magamit niya ang mga oportunidad sa media,
para makaharap sa mas maraming tao.
Mas malapit sa mga tao ang mensaheng umiikot sa galit,
mas malapit ang mga tao sa usapin ng xenophobia at sa racism,
kapag pakiramdam nila, 'di na sila makaugnay sa kapaligiran ng pulitika.
At dapat nating bigyang-pansin iyon.
Sabi ng CNN, ikaw ang pinakamainit na kandidato ngayon.
Ikinumpara ka ng Scarborough kay mismong Barack Obama.
-Anong pakiramdam no'n? -Masarap.
Sinusubukan kong 'di paabutin sa ulo ko.
Dumagsa ang pagdating ng pondo para kay Pete Buttigieg.
Tatlong buwan ang nakakaraan, karamihan sa bansa, hindi kilala ang pangalan mo,
at ngayon, nakaupo ka sa ikatlong posisyon sa botohan.
-Hanggang sa muli. -Ingat sa biyahe.
-Paalam, Mayor, Jesse. -Sige, Allie.
Saan ako uupo?
Sisingit na ako, ha. Pwede ko bang ilipat ang bangko na ito?
Ano ang mga nakakatugon sa inaasahan mo at ano ang gumulat sa'yo?
Nagugulat ako sa kung gaano kabilis sumulpot ang lahat.
Akala namin magiging mabagal ang usad nito pero naging napakabilis ng paglaki nito.
Siyempre, lumaki pero hindi.
Hindi pa naman tayo nananalo. Nakikilala pa lang tayo.
Paano mo natutunang gawin ang ginagawa mo?
Ang buong ito ay pagsasanay sa trabaho.
Ibig kong sabihin, natututo ka habang ginagawa mo, pero...
Medyo alam ko na ang gagawin dahil alkalde ako.
Alam ko kung paano ako sa TV studio.
Ang kaibahan lang, mas marami nang tao sa mga pinupuntahan kong studio ngayon.
Alam ko kung paano harapin ang mga tao. Kung paano ipaliwanag ang mga kumplikado.
Kaya kong ulitin ang sarili ko nang hindi natutuyuan ng utak.
'Yong iba, palagay ko, inaalam ko pa.
Ngayong linggo, naghahanda ang karamihan sa 2020 field sa unang debate sa Miami,
may kandidatong kumakaharap ng krisis sa tahanan.
Isang umuusad na kuwentong sinusundan namin, nakilala na ang pulis
ng South Bend na namaril ng lalaki noong Linggo ng umaga.
Ayon sa tanggapan ng Piskal ng St. Joe County,
"Si Sarhento Ryan O'Neill ang opisyal
"na namaril at nakapatay kay Eric J. Logan ng South Bend."
Inilagay si O'Neill sa bayad na administratibong bakasyon.
Maghahanda kami para sa debate nang ilang linggo,
susubukin na maging mahusay roon.
At sinabi ng Punong Kawani na mayroong opisyal na sangkot sa pamamaril.
Isang puting opisyal, at Itim na indibidwal ang nabaril.
Bandang huli, nalaman naming hindi siya nakaligtas.
Ama sa langit, ang lungsod namin ay nasasaktan at nagdurusa.
Salamat, Diyos, binigyan mo ang aming pinunong si Mayor Pete Buttigieg,
ng patnubay at ideya
para dalhin ang pagpupulong ng town hall sa aming komunidad
kung saan magiging maayos kaming tagapakinig, sa mga nasasaktan ngayon.
Salamat sa mga tanong na ibinigay Mo sa amin
at sa mga tanong mula sa manonood.
Bigyan Mo kami ng karunungan para maayos na sagutin ang mga tanong
-na maibabato sa amin, Panginoon. -Amen.
Narito tayo para pag-usapan ang mahihirap na paksa.
Pero nais kong magkaroon ng lakas ang lahat ng narito,
at titiyakin kong mapakikinggan kayo.
Wala kaming tiwala sa'yo!
Ang tanong ko ay gaano katagal bago kayo kumilos
at tumugon sa ilan taon nang hinihingi ng komunidad?
Una sa lahat, tinatanggap ko ang diwa ng mungkahing iyan.
Palagi kong sinisikap mapakinggan ang mas marami pang boses.
Ayaw kong magmukhang nangangatwiran, pero marami na tayong ginawang hakbang,
at malinaw na hindi pa iyon sapat.
Ngunit hindi ko matatanggap ang mungkahi na wala kaming ginawa.
Kung 'di dahil sa mga naging pag-uusap natin,
hindi sana natin nagawa ang pagsasanay sa bias at karapatang sibil,
pagpupulis ng komunidad, paglalagay ng camera, katapatan online.
Hindi sapat ang pagkilala.
Mayroon akong pitong taong gulang na apo, kapag nakakakita ng pulis, natatakot siya.
Hindi dapat iyon nangyayari
sa Amerika, sa Indiana, sa 2019.
Tanggalin ang mga racist sa kalsada.
Kalapastanganan ang magising araw-araw nang takot.
Kalapastanganan
ang kailanganing turuan ang tatlong anak kong lalaki kung anong gagawin.
Huwag silang palabasin sa publiko.
Mahal ko ang lungsod at sinusuportahan ko kayo,
pero ayaw kong bitawan ang paggalang ko sa mga taong ito na nasasaktan.
Pampabango lang ang sinasabi niyo at makabuluhan sana pero hindi.
Sinabi niyo na sa aming pagkatiwalaan iyang prosesong iyan noong 2016,
noong una kaming nagprotesta kay Aaron Knepper.
At pagod na kami!
Parehong prosesong sinasabi niyong pagkatiwalaan namin, pero paano?
Paano sabihin sa isa pang Itim na sumali sa pulis para maging bahagi ng pagbabago
kung may mga kaso ng pang-aabusong sekswal sa South Bend Police Department.
Itinataas ang masasamang opisyal at pinabababa ang mabuti?
May racism sa loob ng departamento. Paano namin kayo pagkakatiwalaan?
Gusto niyo ng boto namin, 'di niyo makukuha,
gawin niyo ang trabaho niyo para sa moralidad.
Sa ngayon, nakakatakot ang kalsada.
Ito ang simula ng pag-uusap, hindi ang katapusan.
At kailangan ko ang lahat na lumahok at manatiling sangkot.
Para makapagpasya kayo kung naniniwala kayo sa 'kin o hindi,
pero naniniwala ako sa lungsod.
Naniniwala ako sa inyo, at bahagi ito nito. At ipagpapatuloy namin.
Pinasasalamatan ko kayo sa pagmamalasakit at paglahok.
At pinasasalamatan ko kayo sa paniniwala
na may landas pasulong sa komunidad natin. Tahanan natin ito.
Salamat.
Paano ito makakaapekto sa paninindigan mo sa mga African-American,
hindi lang dito, maging sa buong bansa?
Pagod na akong pinag-uusapan ang mga ito sa mga terminong pulitikal.
Parang palabas na minsan.
Buhay ng tao ito.
Hinihimok ako, hindi dahil sa pulitikal na kautusan,
ngunit dahil nasasaktan ang lungsod ko.
Dahil nakikita ko ang mga kakilala ko na maraming taon nang nagdurusa,
bigo, balisa, galit... Galit sa lungsod,
galit sa akin, at galit din ako.
Hindi pa ako nakakakita ng alkalde na naninindigan para sa mga tao
na talagang matapat.
Bakit mo ginagawa ito?
Tingin ko, trabaho ko ito.
Hindi ko alam kung matalino ito o hindi.
Hindi ko alam kung estratehiko o hindi.
Pero lungsod ko ito.
Habang sobrang sariwa ang emosyon sa South Bend ngayon,
pakiramdam mo ba, kaya mong iwan ang komunidad mo at sumali sa debate?
Hindi ko pa nararanasan ang malaking pagkahati sa hinihingi bilang kandidato
at kinakailangan bilang alkalde.
Bilang kandidato, kailangang pagandahin ang imahe,
at huwag ilalagay ang sarili sa alanganing posisyon.
Tiyaking huwag ilalagay ang sarili mo sa posisyong
sinisimbolo mo ang hindi pagiging maayos ng mga bagay.
At huwag ilalagay ang sarili sa posisyon
kung saan may mga residenteng Itim na sumisigaw sa'yo.
Minsan ang pinakamahihirap na problemang lulutasin
ay iyong parang talo sa lahat ng sitwasyon bilang alkalde.
'Di ko kailanman sinabing ginagawa ni Pete ang lahat ng tama
at 'di ko kailanman sasabihing walang nagiging isyu
sa South Bend, 'di ba?
Hindi ito natatangi sa South Bend lang.
Laganap ito sa buong bansa.
Naniniwala akong kailangan mo ng tapang, dalawang araw pagtapos ng pamamaril
na tumayo sa entablado at tanggapin lang lahat ng paninisi.
NBC NEWS DEBATE NG MGA DEMOCRAT
Sinira ito ng mga pulitiko. Namatay na ang mga pulitiko.
Kailangan natin si Hesukristo. Siya ang sagot. Si Hesukristo.
Siya ang sagot sa lahat ng mga problema niyo.
Mga binibini at ginoo, ito ang Estados Unidos.
Bansa ito ng kapitalismo at kalayaan.
Kung gusto mo ng trabaho, kumuha ka ng trabaho.
Kung gusto mo ng health insurance,
kumuha ka ng trabaho at bayaran mo mismo.
Kung ayaw mong mabaril
at ma-taser ng pulis, huwag kang gumawa ng krimen.
Kaya natural sa mahirap na bagay gaya ng kahapon,
medyo halo-halo ang pagkabalita rito.
Si Meghan McCain, na mahal ka,
sinasabing pangit ang trabaho mo sa pakikipag-ugnayan sa tao.
Ani Joy Behar, noong nasa town hall ka, mukha kang kulang sa karanasan,
na parang hindi ka handa, nagmukhang...
Hindi sapat na malakas para gawin ito.
May isinulat si Axelrod tungkol sa
kung paanong isa sa pinakamahuhusay mong kalakasan ay ang iyong kalmadong kilos,
pero sa sitwasyong ito, ipinapakitang iyon ang pinakamalaki mong kahinaan.
Sa debateng ito, napakarami nitong tungkol sa pakikipag-ugnayan sa mga tao?
Sinasabi mo ba ang mga magpapakita ng kalakasan mo,
ang magpapakita ng pagmamalasakit?
Subukan mong itaas lang ang kamay mo sa podium,
kasi kapag nakababa, tingnan mo kung anong hitsura.
Hindi ka mukhang buhay.
Kapag nakataas, pakiramdam ng tao, totoo ako sa sinasabi ko.
Ito ang sinabi ni Senador Biden. "Ito ang dahilan bakit 'di ako sang-ayon sa kanya."
Hangga't nakataas sila, hindi ka mukhang tuod.
Nasa posisyon ka kung saan
hindi nila inaasahang makasama ka nila roon.
Sulitin mo ang pagkakataon.
-Pasensya sa pananakot... -"Heto...
"Pinalalampas ang mga milyonaryo at bilyonaryo
"nang matagal nang panahon."
-Napakagaling niyan. -Sige, magsimula na tayo.
Anong masasabi mo sa pagharap ni Mayor Pete sa pamamaril sa South Bend?
Kailangan ng mga ganitong isyu ng pinuno na haharapin agad ang mga ito,
at sa totoo lang, hindi na dapat binawian ng buhay ang Itim na lalaki
para sa mga isyu na laganap na sa nakalipas na pitong taon.
Deretsahan kong sasabihing nabigo siya.
Lahat tayo nabubuhay sa anino ng sistematikong racism
na tumatama sa mga komunidad gaya ng sa amin at pambansang krisis iyon.
Nakatanggap ako ng tawag na walang alkalde ang gustong makakuha.
Kahit na imbestigahan pa ang mga detalye, alam na agad natin
na bahagi kung bakit nagdulot ito ng ganoong galit
ay nangyayari ito sa anino ng dami ng mga pang-aabuso at sistematikong
kawalan ng hustisya sa lahi ng bansa.
Kailangan natin... Kaya naman nangangako akong bubuo
ng bansa kung saan ang puti at ang Itim
ay parehong ang mararamdaman kapag nakasalubong ng pulis.
Pwede na nating putulin.
Hindi natin makuha nang tama.
Kaunting tapang pa, medyo mahina ka sa isang iyon.
Ang narinig kong wika, karamihan sa mga alkalde o dating alkalde,
ay parang talinghaga ng pagsugod sa sunog.
Mayroong paraan para sabihin iyon, bilang bansa,
na parang nasusunog ang bahay.
-Kailangan nating suungin ang apoy nito. -Oo.
Isa sa mga bagay na gumaling tayo bilang lipunan
ay kung paano natin ito iniiwasan.
At talagang tunay ito sa pulitika. Gusto ko ang pagharap na ito dahil
pinag-uusapan natin paanong ang nagawa mo nitong mga nakaraang araw
ay hindi labas sa manwal ng pampulitikang kampanya.
Oo, kabaliktaran ang ginawa ko, at iyon ang dapat iparating.
Ang problema ay ang paglagay ng emosyon. 'Di ko masasabi ang linya.
Tama.
Baka pwede niyo kaming iwan para mapag-usapan namin ang ilang puna.
Hindi kami nagagalingan sa mga sagot niya.
Parang medyo lumulusot siya.
At palagay ko, nawawala ang emosyon sa sagot na iyon.
-Talagang wala. -Klinikal iyon.
Kailangan niyang magpakita pa. Iyan ang punang ibibigay ko sa kanya rito.
Tumatakbo siya sa pagkapangulo,
at pagdating doon, dapat maging mas buhay, mas matibay ang paniniwala.
Kasi nagmumukha siyang Taong Lata.
Ang hamon kapag mayroon kang mga tagapayo,
tanggapin ang mabubuting payo at magpakatotoo pa rin.
Isa sa mga sinasabi nilang mayroon ako ay pagiging totoo ko.
Ang ayaw ko ay makagawa o magsabi ng bagay na hindi totoo sa'kin
para lang mapagbigyan ang pagnanais na maging mas emosyonal ako.
Isang minuto para sa pangwakas na pahayag.
Ang kakatwa rito, palaging sinasabing magpakawala ka, magpakatotoo.
Pero hindi na ako iyon, o hindi ako magiging totoo.
ARAW NG DEBATE
-Kumusta ka, Mayor? -Mabuting-mabuti.
Sige, anong saklaw ng plano natin?
Huwag nating gawin.
-May katuturan ba iyon kung nandoon ako? -Wala, kasi...
Wala tayong pagpipilian.
Diyos ko.
Hindi pwede.
Naku po.
Sabi nga naman sa karatula, "Lima lang ang pwedeng sumakay."
Oo, naririnig mo ba ako?
Hindi kami gumagalaw.
-Parang bumabagsak. -Hindi bumabagsak.
Hindi, hindi nga, para lang...
-Parang sira. -Kumakalog.
Hindi gumagana nang maayos.
Kinukuha ko lang ang sentro ko ng gravity para kung bumagsak, ayos lang ako.
Nasa elevator kami. Hindi ko masabi kung nasaang palapag kami
kasi hindi nakalagay kung nasaan kami.
Diyos ko po.
Nag-iisang beses akong makulong sa elevator, ngayon pa. Bago pa...
-Mayor Pete. -Kalmado. Handa siyang makipagbakbakan.
Samantalang kami, halos maihi na sa kaba.
-Alam ko. -Si Lis, nawawala na sa katinuan.
Iniisip ko ang pamagat na, "Mayor Pete, iba pa,
"namatay sa aksidente sa elevator."
Lumabas na tayo.
-Tara na. -Heto na.
Ayaw kong mamatay nang ganoon.
-Mauna ka na. -Kapitan ang laging huli.
'Ayan na.
Sisimulan natin ito kay Mayor Buttigieg.
Ang komunidad mo ng South Bend
ay nagkagulo sa isang barilang sangkot ang isang pulis.
6% Itim ang pulisya ng South Bend sa kasalukuyan
sa lungsod na 26% ang Itim.
Bakit hindi tumaas ang bilang sa dalawang termino mo?
Dahil hindi ko nagawa.
Nagdurusa ang komunidad dahil sa barilang sangkot ang isang pulis.
Ang Itim na lalaking si Eric Logan ay pinatay ng puting pulis.
Pwede kong isa-isahin ang mga bagay na nagawa namin,
pero hindi nito nagawang iligtas si Eric Logan.
Kapag tumingin ako sa mata ng nanay niya,
tatanggapin ko ang katotohanang wala akong masasabing makakapagbalik ng buhay niya.
-Interesanteng sagot. -Ang galing.
Hindi niya iniwasan. Sinabi niyang hindi niya nagawa.
Binatikos ko siya pagkatapos ng pagpupulong ng town hall
sa South Bend noong nakaraang linggo
dahil pakiramdam ko, mabuting hinarap niya ang komunidad,
pero parang manhid siya sa pagpupulong na iyon.
At si Pete Buttigieg ay ang tipong hindi nagpapakita ng emosyon.
Hindi ganoon ang pagkatao niya.
Pero ang sinabi niya sa sagot niya ngayon ang hinahanap ko.
Sa palagay ko, importante iyon...
Importanteng sandali iyon sa kanya.
Siyempre, maganda para sa'yo kapag ginalingan mo sa telebisyon,
kaya naiintindihan ko sila.
Mahalagang kumonekta sa emosyon
at 'wag gawing komplikado sa pag-iisip masyado.
Pero, ang paraan ko ay pag-isipan ang mga ito nang mabuti.
At ang paraan ko sa pagharap sa mundo...
Kung mas matindi ang emosyon, mas pribado dapat ito.
At kakaiba iyon dahil isang emosyonal na hangarin ang pulitika.
Siyempre.
Ipinapakita mong kalmado kang tao.
Kalmado nga akong tao.
-Ganyan ka ba palagi? -Siyempre naman, hindi.
Hindi ko masasabi sa lahat pero para sa'kin,
isang paraan para maging kalmado ka ay kung may napakaemosyonal kang buhay,
at natutunan mo sa maagang edad na makontrol ito.
Kailangan mong matutunang ibalanse ang lahat at gamitin sa sitwasyon,
at 'wag mong hayaang sumama ang loob mo rito.
Salamat sa lahat ng bahagi ng Victory,
para isulong ang pagkakapantay-pantay sa bansa natin
sa pamamagitan ng representasyon ng LGBTQ sa pambansang pulitika.
Ako si Pete Buttigieg,
mas kilala bilang Mayor Pete, alam niyo na kung bakit.
Kamakailan, mas kilala bilang asawa ni Chasten Buttigieg.
Marami akong katanungan kung bakit ako nagladlad noon,
kung may dahilan ba kaya nangyari iyon.
Nangyari iyon para sa isang simple at pribadong dahilan,
gusto kong magsimulang makipag-date.
Noong 33 na ako, nasa edad na ako
at walang ideya kung anong pakiramdam ng magmahal.
Hindi ko rin alam kung paano sisimulan.
Kaya ginawa ko ang ginagawa ng mga kaedad ko, gumamit ng Internet.
Masaya ang kuwento.
May isa pang bahagi na kahit ngayon, nahihirapan pa rin akong ikuwento.
At iyon ang katotohanang noong bata pa ako,
gagawin ko ang lahat para hindi maging bakla.
Noong nagsimula kong mapagtanto ang ibig sabihin
na kaya ganoon ang nararamdaman ko dahil sa mga nakikita ko sa eskwelahan
o sa dining hall sa kolehiyo, may sumiklab sa akin
na mailalarawan ko lang na parang digmaan.
At kung natapos ang digmaang iyon sa paraang
gusto ko noong 15 pa lang ako,
o 20, o maging hanggang 25,
wala ako rito ngayon.
Kung binigyan niyo ako ng tableta para hindi maging bakla,
agad-agad kong lulunukin iyon bago pa man ako mabigyan ng tubig.
Ang hirap harapin na may mga pagkakataon dati
na kung ipinakita mo ang eksaktong parte sa akin na nagdidiktang bakla ako,
puputulin ko iyon ng kutsilyo.
Salamat at walang tableta.
Salamat at walang kutsilyo.
-Ang ganda ng talumpati. -Tingin mo?
Gustong-gusto mo bang sinasabi ang kuwentong "Sana hindi ako bakla"?
Pakiramdam ko, dapat maging tapat ako tungkol doon.
Hindi ko alam...
Naiintindihan kong lahat ay dumadaan sa paghihirap na iyon.
Lahat pinagdadaanan iyon kapag maglaladlad sila.
Pinahahalagahan ko iyan. Malalim ang ipinapahayag mo.
Sinasabi mo bang ginusto mong magpakamatay
-o naisip mong gawin? -Hindi.
Dahil parang ganoon ang dating.
-"Sinaktan ko sana ang sarili ko." -Oo.
Hindi mo nilinaw kung alin ang iniisip mo,
na makapangyarihan, pero dapat linawin mo.
Oo.
-Ang daming mga "aw" at "ooh." -Tama.
Kaya nagustuhan nila. Oo.
Sa umpisa ng relasyon natin, sasabihin ko, "Anong tumatakbo sa isip mo?"
Malayo na ang narating niya at nasasabi niya na.
At sa tingin ko, una, natutunan niyang
hayaang magkaroon ng epekto ang sarili niyang kuwento,
sa talumpati o sa pamamalakad, maging sa relasyon namin.
Ang pagkukwento nito, sinong nakilala niya at gaano kahalaga sa kanya, at...
At saka, ang bigat ng pagtanggap ng iniisip...
Pagtanggap ng iniisip ng mga tao.
APAT NA BUWAN BAGO ANG IOWA CAUCUS
Nasa posisyon tayong lumikha ng kasaysayan.
Malaking bahagi ng kasaysayang ito ay magaganap sa komunidad gaya nito.
Paniguradong mangyayari dito sa Iowa.
Doon tayo makakakuha ng atensyon at maipapakita kung ano ang posible.
Ito ang panahon para iangat ang bawat isa at magpatupad ng mga bagay.
Iyan ang layunin nito. Ang pagtakbo sa posisyon ay isang pananalig.
Makukuha natin ang Iowa o mabibigo tayo.
Maligayang pagdating, Mayor Pete.
Sinusubukan nating magtatag ng pulitika
kung saan ang mga maunlad na paniniwala tungkol sa pagkatao at pagtanggap
ay nagkakaisa, hindi sumasalungat.
Mahirap ang pinagdaanan...
Noong kinuwento ko ang tungkol sa pagladlad ko, hindi iyon
basta-bastang kuwentong para sa mga bakla lang.
Para iyon sa lahat ng sinubukang kilalanin ang totoong pagkatao nila.
Sabi nila, ang pangangampanya ay nagsisilbing MRI sa pagkatao.
Iba-iba ang dating nito sa iba't ibang tao.
Diyos ko!
Buttigieg Pete, galingan mo...
Ang bahaging iyon ay dahil
ipinatototohanan ng kuwento ko kung bakit mahalaga sa'kin ang pagtanggap.
Pero bahagi nito ay dahil naranasan iyon ng lahat.
Masaya akong makilala ka. Salamat sa pagpunta. Sino iyan?
Ito ay pakikipag-ugnayan sa hindi mo kilala,
at pagpaparamdam na tinatanggap sila.
Kaya madali para sa aking
lumabas sa silid-aralan at makibahagi sa kampanya ni Pete.
Higit pa tayo sa pagkatao natin,
at bahagi natin iyon, pero hindi iyon ang kabuuan.
Hindi siya tumatakbo para maging baklang pangulo, o pangulo ng Gay America.
Tumatakbo siya para maging pangulo ng buong Amerika.
Ang pinakamagandang magagawa ko ay bigyan ng pag-asa ang mga tao
at mapahintulutan silang maging masaya ulit,
at magkaroon ulit ng pag-asa.
-Salamat sa pagpunta. -Salamat.
Nagtitiwala ako sa mga tao dahil sa'yo.
-Mabuti. Iyan ang pakay. -Totoo nga.
Ang asawa ang bumubuhay sa kilusan.
Totoo iyan, 'di ba?
Sa lahat ng pagpapakitang-tao, ang paglalaro nito, at ang media,
nauugnay ka sa taong ibang-iba sa'yo dahil sa pulitika.
Totoo iyon at maganda.
Kumusta ka?
-Mabuti. -Salamat sa pagpunta.
Walang problema. Inspirasyon kitang magpakatotoo sa sarili ko.
May autism ako at matagal ko nang tinatago dahil ikinahihiya ko iyon.
Ngayong taon, nagpasya ako, "Hindi na. Tama na ang pagtatago.
-"Magpapakatotoo na ako." -Mabuti.
Malaking inspirasyon ka dahil sa pagpapakatotoo mo sa sarili.
Wala kang dapat ikahiya. Ipinagmamalaki kita.
-Salamat. -Gusto ko damit mo.
Pwedeng magtanong? Gusto ko ang mensahe mo ng pag-asa.
-Mabilis lang. -Tagapangalaga ako ng mga pamangkin ko.
Namatay siya sa overdose. May impormasyon ba...
Oo. Tingnan mo.
PeteforAmerica.com. May plano kami para sa mental health at pagkalulong
na ipinakikita kung bakit gumagamit ng gamot ang mga tao,
at ang mga kailangan natin para masuportahan ang mga tao.
-Salamat sa pagbahagi ng kuwento mo. -Salamat.
Parating na ang tulong.
-Salamat. -Salamat.
Buttigieg! Buttigieg! Buttigieg!
-Buttigieg! -Manalo kayo ni Warren!
MGA BUMBERO BIDEN
Pangulong Biden!
Elizabeth Warren para sa White House!
-Nandito si Chasten? -Nasa Des Moines.
Teka, Des Moines pala ito. Huli ko siyang nakita sa Des Moines.
Anong sikreto sa tagumpay mo sa mahalagang estadong ito?
Tradisyonal na retail politics.
Pagpapalabas ng mga polisiya, usapang hinggil sa bansa.
Gusto kang makilala ng mga tagarito.
Mahalagang makuha ang Iowa.
Mahalaga ang Iowa upang manalo sa nominasyon.
Nagkomento si Axelrod, karamihan ng tagasuporta mo, mga puti.
Paano ka makikiugnay sa komunidad ng African-American?
Tama siya sa pagtuturo ng kahalagahan ng pagbuo ng magkakaibang alyansa.
Ang mga gaya ng South Carolina at Nevada
ay mas magkakaiba ang lahi kumpara sa Iowa at New Hampshire.
Magandang pagkakataon iyon para makipag-ugnayan kami.
Heto na.
Paano mo ipinakikita sa mga tagarito na ikaw ang tamang kandidato?
Nahigitan namin ang humigit-kumulang 20 kakompitensya ko.
Kailangan naming manguna.
Ang Iowa ang unang pagkakataon para mapatunayan
na pwede kang bumuo ng organisasyon ng kampanya.
Ang init nito.
Kumusta ba ito? Ayos ba ang luto ko?
Makikibahagi ang lahat sa parehong karanasan.
Nasunog yata ang kilay ko.
Ikaw man ang dating bise presidente,
o simpleng tao lang na nagpasyang tumakbo sa pagkapangulo.
Si Biden tapos ako?
Oo, kasunod ka.
Tingnan mo, si Andrew Yang.
-Salamat. -Kumusta?
Mag-ingat po kayo.
Uy.
Kumusta ang diskarte ng fundraising ni Cory?
-Hindi maganda. -Nagpadala na siya ng tutulong.
Nagkaroon ng trade war.
-Kumusta ka? -Kumusta? Mabuti naman.
"Heto na siya!
-"Mag-ingat ka." -Trabaho niya iyon. Alamin ang sitwasyon.
Ang galing ng ginawa mo sa mga tao roon.
-Ang sama ng mga iyon. -Mga bastos.
-Kakaiba rin. -Hindi ako makapaniwala.
Kung may pinatutunayan ito, iyon ay malakas kaming partido.
-Gagawin ang makakaya. -Kita na lang tayo.
Nakakatuwang makita kayo.
Kumusta si Biden?
-Mabuti. Mabait siya. -Oo.
Mahusay siyang tao.
Pete! Pete! Pete! Pete!
Salamat.
Para sa akin, tungkol sa araw-araw na buhay ang pulitika.
Dahil ang lahat ng desisyong ginawa nila
sa malalaking puting gusali sa Washington,
nakakaapekto sa mga tahanan at pag-aasawa natin
at alam ko dahil naranasan ko.
Nailigtas ang mga kakilala ko dahil sa Obamacare...
Gusto ito ni lola.
Pito.
Parang manlalaro ng poker si Pete. Susubukan ka niyang sindakin.
Siya ba ang bago mong kaibigan?
Nakabuo ng Hexagon.
Si Peter, 380.
Si Anne, nasa 218.
Si Chasten, 168.
Hindi mahalagang manalo.
-Mahalaga. -Para sa'yo, hindi.
Oo kaya.
Paano mo hinaharap ang epekto ng relasyon natin?
Magkasama nating hinaharap iyon.
Malaking tulong ang makasama ko siya sa lahat ng pinupuntahan ko.
Kahit na hindi talaga kita nabibigyan ng oras
maliban sa umpisa at katapusan ng araw.
Bago natin simulan ang proyekto, muntik na tayong magkaroon ng anak.
Oo. Naisip mo ba iyon?
Isipin mo kung limang buwan na tayong nakaabang na dumating ang anak.
Oo nga.
Palagi kong iniisip ang magiging anak natin... Mga anak natin.
Oo.
Para sa kanila ang mga ginagawa natin.
Kakaiba nga. Iniisip ko ang pagiging magulang sa pamamagitan mo.
Iniisip ko lang kung paano ka bilang isang ama.
Hindi naman sa nasasabik ako para sa bata, pero...
Tungkol sa'yo ang nasa isip ko.
Buddy!
Alam mong kailangan mo, 'di ba?
Isang ganito?
Pwede ba ang isa sa kanila?
Kinausap ako ni Lis. Pakiramdam niya,
dahil ayaw pang pag-usapan ni Mayor,
nagiging usap-usapan iyon,
at naisip niyang masyado pa iyong maaga.
Pwede ko siyang pigilan kung pakiramdam mo, kailangang pag-usapan.
Totoong bagay iyon.
Mahirap para sa pamilya ng mga bakla na magkaroon ng anak.
Kaya, kung tatapatin kita,
"Sinusubukan naming maging ama pero hindi gumana,"
ay sobrang totoo at maraming nakakaramdam no'n.
Napakahirap magkaroon ng anak,
at hindi naman kami nagpapanggap...
Na hindi namin iniisip na magkaroon ng anak.
Siyempre hindi namin pinaplanong magkaroon na ngayon.
Tama. Ang punto lang...
Kung gusto mong isama ito sa kuwento,
pwede natin itong pag-usapan.
Gusto kong paghandaan ang ibang bagay.
Oo...
ALALAHANIN ANG SODOMA AT GOMORRA
Alalahanin ang Sodoma at Gomorra.
Kaaway ng mga bata at ng pag-aasawa si Pete Buttigieg.
Sinasabi ng mga guro sa buong Amerika sa mga anak nila,
"Napakagandang ehemplo ni Mayor Pete. Tularan niyo siya paglaki niyo.
"Sige lang, pag-eksperimentuhan niyo ang sekswalidad niyo."
Maaari silang mahumaling sa kabalakyutan sa pagtatalik at...
Makukulong sila
sa paraan ng pamumuhay kapalit ng kaluluwa nila.
Bawat boto kay Pete Buttigieg ay parang isang hampas sa likod ni Kristo.
Nasasaktan ka ba?
Hinaan mo lang, sobra ka naman.
Tumatakbo ako sa pagkapangulo dahil para sa'kin, nasa panahon tayo
na talagang hinuhulma ang lipunan, ekonomiya, pulitika,
at ang moral na buhay ng bansa.
Ito ang panahon ng pagbabagong katulad ng nagbunga sa The New Deal,
o sa nagbigay-daan sa "Reagan Moment,"
na masasabi kong pinaglalaban natin sa buong buhay ko.
At sa tingin ko, maaaring makapagbigay ng liwanag o makakasira ang susunod.
Sinusubukan ko ring isulong ang pagkakaroon
ng makabagong lebel ng atensyon sa isang religious left.
Dapat madala ng susunod na pangulo ng Estados Unidos ang usapan
sa lugar kung saan makakapag-usap ang mga tao
kapag hindi sila sumasang-ayon, at ang pakiramdam nila
ay mula sa Diyos ang sinasabi nila.
Noong sinama ang pananampalataya sa pinag-uusapan ng bansa,
nagamit ito bilang armas.
Hindi rin nakatulong ito sa pag-uusap ng publiko.
Tama.
Ang pulitika, sa pinakamataas na antas, ay pinagbubuklod ang mga taong
magkakaiba ang ugali at karanasan sa iisang katawan.
Iyon ang pwedeng makamit ng isang bansa.
Lalo na't hindi hinggil sa lahi ang bansang Amerika, kundi sa pamayanan.
Tama.
Maraming tinanong sa'yo tungkol sa pribilehiyo ng mga puti
at gaano kalaki ang ginagampanan ng lahi sa bansa,
at sa pagpapalawig, ang lahi, at pagpapalawig pa, ang kandidatura mo.
Hindi ako natuwa sa mga sagot mo. Ang totoong tanong,
kung nasa panahon talaga ng pagbabago ang bansa,
at handa tayong magbago,
bakit namin bibigyan ng pang-45 pagkakataon ang isang puti na baguhin
ang sinira na ng 45 puting lalaki?
Hinihingi kong 'wag akong husgahan base sa lahi ko.
Hindi ko mapipili ang naging lahi ko,
gaya ng hindi ko pinili ang sekswalidad ko.
Pero ikinalulungkot ko ang katotohanang nakinabang ako sa sistemang
iba ang pagtatrato sa mga kalahi ko at sa ibang lahi.
At kasali sa nilalayon kong gawin
ay makiisa sa usapan at makipagtulungang tuklasin
kung paano ko matutugunan ang kailangan.
At anumang maaari at dapat kong baguhin sa sarili ko,
sa pamamagitan ng pagbubukas ng isip, pakikinig, pagdanas, at kahit pagdarasal,
susubukan kong gawin.
Anumang katangian kong hindi na mababago ay ganoon na.
Sige.
Kung naniniwala siya roon, talagang naniniwala,
patuloy pa rin ang tanong ko.
At ang sagot na, "Huwag niyo sana akong husgahan base sa lahi ko,"
ay isang kalokohan.
Dahil totoo ang lahi. Ganoon dito.
Iyon nga ang dahilan kaya siya nandito, kaya nakipagkita siya kay Al Sharpton.
Dahil pang-apat siya, pero 4% lang ang hindi puti sa mga bumoboto sa kanya.
Kaya 'wag mong sasabihin ang, "Ayaw kong mahusgahan base sa lahi ko,"
na parang nasa perpekto tayong mundo.
Hindi ganoon.
Ang may pribilehiyo lang ang makapagsasabi no'n.
Iyon ang punto.
Sa tingin ko, maraming maibibigay ang isang bagong puting kandidato.
Kailangan kong mag-isip ng paraang kumonekta sa ibang mga karanasan,
pero sa parehong pagkakataon,
maaaring maapektuhan niyan ang pagiging totoo mo
kung sinusubukan mong
ipag-ugnay ang magkakaibang karanasan kung ang magagawa mo lang
ay tanggaping magkaiba sila.
Sa tingin ko, inabot ako ng mahabang panahon para maintindihan,
na hindi iyon tungkol sa,
"Paano ko maipagsasama ang pribilehiyo at pagbubukod na alam ko
"at gamitin ito para mas mabuti kong makita ang pananaw mo?"
Mas naaangkop ang, "Paano ko maiintindihan
"kung saan ako papasok at tanggapin iyon, at pakikinggan kita
"kung saan ka papasok at tanggapin iyon,
"at masabi ko kung paano ko magagawa para sa'yo...
"Ang mga taong katulad natin, pareho."
Anong nararamdaman mo sa usaping ito?
Hindi ka bahagi ng minorya, pero pinag-uusapan natin kaninang
wala pang 30 taon ang nakaraan, maraming namamatay na bakla
at pinapapatay pa rin sa iba't ibang bansa dahil sa pagkatao natin,
at tinatanggal sa trabaho dahil din dito.
Malinaw na ang mga bakla ay bahagi ng minorya dito.
Anong pakiramdam kapag sinasabi ng mga tao na,
"Isa ka lang puting lalaki. Wala kang alam."
Sa tingin ko, iniisip ng mga tao kung ano ang gagawin dito.
Sa tingin ko, mas nababagabag ka roon kaysa sa akin.
Siguro dahil mas marami kang masamang pinagdaanan
sa pagiging bakla kaysa sa akin.
Sige.
Magsimula na tayo. Sabi ni Amy Klobuchar noong nakaraang linggo,
ang isang babaeng kaedad mo na may parehong antas ng karanasan
ay walang pagkakataong tumayo sa kinatatayuan mo.
Naniniwala ka bang nakinabang ka sa pribilehiyo ng isang puting lalaki?
Sa tingin ko, tama si senadora sa pagtukoy ng epekto ng sexism
at ang ginagampanan nito sa pulitika.
Lahat tayo ay lumaban na may
iba't ibang kalamangan at pagkadehado para makarating dito.
Humaharap ako sa inyo bilang isang taong, dalawang eleksyon ang nakaraan,
hindi magagawang legal na maisuot ang singsing na ito sa kasal,
isang taong pumasok bilang militar sa panahong
maaari akong masisante gawa ng batas
dahil sa pagkatao ko.
At tumatayo ako sa harap niyo ngayon bilang patunay
ng pwedeng mangyari kapag ginawa ng Amerika ang tama.
Sandali. Wala pang lantad na baklang tumayo riyan noon.
Binabanggit mo ang lahat ng ito
na para kang nagbabasa ng listahan ng bibilhin.
Kung hindi namin nararamdaman dito, walang makakaramdam mula sa telebisyon.
Kaya kailangan mo itong damdamin.
Kilalanin mong kailanman,
hindi mo maiintindihan kung paano maging isang Itim na babae.
Pero naiintindihan mo
ang mga pagsubok na pinagdaanan mo.
Hindi ka isang antropologo. Isa itong bagay na nararamdaman mo.
Ang dapat mong sabihin, "Ihahayag ko sa inyo ang karanasan ko."
Sinasarili ni Pete ang maraming bagay.
Pero wala pa akong nakilalang
malalim na pinag-iisipan ang lugar niya sa mundo at ang magagawa para sa tao.
At hindi niya iyon ipinapakita sa parehong paraan sa ibang tao.
At iyong makitang pinapasan niya iyon, ang bigat ng kawalan ng hustisya,
at ang bigat ng masaktan, at...
pagbubukod.
At pagkatapos...
Magsusulat ng mga artikulo ang mga tao na, "Hindi siya...
"Hindi siya nagpapakita ng emosyon," o kaya, "May pakialam ba siya?"
Nakatira ka man sa maliit na bayan, sa medyo malaking lungsod o...
Pero ang nakita kong pagbabago niya,
na nagagawa niya nang ilabas ang bigat na nararamdaman...
Mahalaga iyon sa akin.
May tula si Carl Sandburg, na mula sa pananaw
ng isang amang nagbibigay ng payo sa anak,
Ang sabi, "sabihan mo siyang mapag-isa madalas at kilalanin ang sarili."
At "huwag siyang magsinungaling sa sarili niya,
"anumang maliliit na kasinungalingang sinasabi niya para 'di masaktan ang iba."
At...
Siyempre, para sa kahit sinong nagladlad, napapaisip ka roon.
Pero naisip naman iyon ng lahat.
Anong pinagkaiba ng pagkatao mong ipinakikita mo sa mundo
at pagbago ng pagkilala mo sa kung sino ka talaga?
"Sabihin mong malikhain ang pag-iisa kung malakas siya,
"at ang huling mga desisyon ay ginagawa sa tahimik."
Mayor Buttigieg,
ano ang pinakamakabuluhang balakid sa trabaho na hinarap mo
at anong natutunan mo roon?
Bilang militar na opisyal na nagsilbi sa ilalim ng Don't Ask, Don't Tell,
at bilang opisyal na inihalal sa Indiana
noong si Mike Pence ay gobernador...
Umabot sa puntong, pagdating sa mga balakid sa trabaho,
iniisip ko kung ang pagtanggap sa sarili ko
ang balakid na tatapos sa karera ko.
Bumalik ako sa pagkaka-deploy at napagtanto kong
iisa lang ang buhay mo, at hindi ko na matiis na hindi malaman
kung ano ang pakiramdam ng magmahal.
Kaya nagladlad na ako.
Hindi ko alam kung anong idudulot na balakid noon,
lalo na at, sa kasamaang palad, taon iyon ng halalan
sa konserbatibo kong komunidad.
Ang nangyari, noong nagtiwala ako sa mga botante
na husgahan ako batay sa trabahong nagawa ko para sa kanila,
nagpasya silang magtiwala sa akin
at inihalal ako muli nang may 80% boto.
At ang natutunan ko ay natutumbasan ang tiwala,
at bahagi ng paano ka mananalo at karapat-dapat kang manalo
ay ang malaman ang mas mahalaga sa'yo higit pa sa pagkapanalo.
At sa tingin ko, ito ang kailangan natin sa isang pangulo ngayon.
Mayor Buttigieg, salamat.
G. Yang.
Grabe iyon. Maganda ba ang pakiramdam mo roon?
Mabuti naman. Oo.
Sa antas na ito, tingin ko, gustong makita ng mga tao na kaya mong mamuno...
Binibigyan tayo ng maling pagpipilian.
Hindi ako sang-ayon na loko-loko si Trump.
Na maaari kang maging disente at matatas at mahusay magsalita
pero may awtoridad din,
at pwede kang maging mapuwersa, at nakakapagdesisyon ka,
at kaya mong ihayag ang mga paniniwala mo,
at kaya mong tumanggap ng pagkakaiba mula sa ibang tao.
At nakita iyon sa mga debate.
Hindi ko kailangan ng mga aral sa katapangan, personal man o sa pulitika.
Lahat ng nandito ay determinadong may magawa.
Ang problema ay ang National Rifle Association,
mga tagapaglingkod sa Kongreso,
at tayo, ay dapat magkaisang dalhin ang laban sa kanila.
Sa tingin ko ay maling-mali iyan.
Ang karahasan sa Syria ay hindi resulta ng presensya ng Amerika.
Iyon ang kinahinatnan ng pagbawi at pagtatraydor
ng pangulong ito ng mga Amerikanong kaalyado at kaugalian.
Marami kang kinabisadong punto.
Wala ka pa namang nagagawang trabaho tungkol doon.
Marahil ang pamumuno sa lungsod
na may pagkakaiba at nagdurusa ay hindi sapat sa'yo.
Sanay na akong masabihan ng mga senador na mas mahalaga sila sa mga alkalde.
Pero mabibilang din ang larangang iyon.
Hindi kailangang nasa Washington para magkaroon ng halaga.
Hindi ka nila aatakihin kung hindi sila natatakot sa'yo.
Kung hindi nila nakikitang banta ka sa kanila.
Nagdaos ng fundraiser kamakailan si Mayor
na ginanap sa isang wine cave na puno ng kristal.
Mga bilyonaryo sa mga wine cave.
Ayon sa Forbes magazine, ako lang ang tanging tao sa entablado
na hindi milyonaryo o bilyonaryo.
Kung hindi ako sumumpang makiisa sa isang progresibong demokratikong donor,
wala ako rito ngayon.
Kailangan natin ang suporta ng lahat
na nakatuon sa pagtulong na talunin si Donald Trump.
Mayroon talagang pag-unlad pagdating sa presensya niya
na kinakailangan para magtagumpay at manalo.
Hindi dapat tayo pumili sa pagitan ng isang kandidatong
gustong sirain ang partidong ito
at isa pang kandidatong gustong bilhin ang partidong ito.
Magluklok tayo ng taong tunay na Democrat.
Nakita mo, ganyan ang performance. Ganyan ang performance.
Gawin na natin.
Mas may dating na siya, mas malakas na ang presensya.
Sa tingin ko, sa ganitong antas,
at kapag may atensyon ng media at malalaki ang events,
nagdudulot ito ng malakas na presensya.
Salamat.
NGAYONG MARTES
KALAYAAN HUSTISYA
Lalaban tayo kapag kailangang lumaban.
Pero hindi ko hahayaang nakatuon na lang sa pakikipaglaban
na maiisip na nating ang pakikipaglaban ay ang punto.
Ang punto ay ang makukuha sa pakikipaglaban.
Nakita ko ang kayang gawin ng Amerika at gayon din kayo.
At saka, tinitingnan niyo ang isang taong habang lumalaki,
iniisip kung dahil sa pagkatao niya,
habambuhay na siyang hindi mabibilang,
at hindi makakapagsuot ng uniporme, hindi matatanggap, hindi mamahalin.
At ngayon, tinitingnan niyo ang parehong tao,
isang beterano, isang alkalde, at masayang nakapag-asawa,
na humihingi ng boto niyo para maging Pangulo ng Estados Unidos.
IOWA ARAW NG CAUCUS
Ako si Lester Holt na nasa New York.
Kasasara lang ng pinto sa mga darausan ng caucus,
pagkatapos ng pangangampanya, magaganap na ang botohan.
41 delegado ang nakataya ngayong gabi.
Kabahagi ito ng kailangan para manalo sa Demokratikong nominasyon.
Ang nakataya para sa mga kandidato ngayong gabi
ay ang pagpapalakas na makakamit sa pangunguna sa bansa.
Malaki ang nakamit ni Bernie Sanders noong 2016...
Pinipiling mabuti ng Iowa.
Tatlo ang sinasabi nilang makukuha sa Iowa,
mananalo ka, magiging malapit doon, o malalampasan ang inaasahan.
Ang Iowa ang magpapasya ng magiging kandidato sa New Hampshire, Nevada,
South Carolina at iba pa.
May kaunting mga resulta na,
pero maaga pa para masabi ang nanalo, sa pagitan nina Biden, Sanders,
Warren at Buttigieg na naglalaban para unang puwesto.
Nasa Iowa si Chuck Todd.
20% posibilidad na manalo, hindi pa binibilang ang boto.
Ang ginagawa natin ngayon
ay kinukuha ang opisyal na bilang mula sa bawat preferential group...
Natuklasan namin, isang boto kay Gabbard,
isang boto kay Deval Patrick, tatlong boto kay Cory Booker...
Walang nag-aasikaso sa partido ngayon, dahil malayo pa ito.
Hindi nila inasahang wala pang tala ng mga boto sa 10:30 Eastern time.
Ang inilarawan nilang maraming ulat ng teknikal na problema...
Kung gayon, isa-isa bang iuulat ang mga bilang sa bawat presinto?
'Di ko ibibigay ang partikular na mga detalyeng iyon ngayon.
Ang inaalala namin ay mahina tayo rito.
-Kapag iniulat na ang mga bilang. -Naku.
Dapat siguro, lumabas ka roon.
Pag-uusapan lang nila si Klobuchar hanggang dumating ang kasunod.
Napakamapulitika namang magbigay ng talumpati ngayon.
Wala tayong anumang indikasyon ngayon kung saan iyon lalabas.
Paano kung, "Wala kaming masyadong alam, pero alam namin ito?"
Tulad ng, "May nangyayari."
Tulad ng, "Ganito, binibilang nila ang mga resulta
"at hindi namin alam ang lahat,
"pero batay sa nakita ko, ginawa mong makasaysayan itong gabi."
Parang kakaiba kung walang kasiguraduhan.
Hindi naman sa kalokohang pagdeklara ng tagumpay.
Parang may mag-ulat dapat bago maghatinggabi.
-Halika na. -Isuot mo na ang suit mo.
Ngayong gabi, sa napakahalagang
halalan sa 2020...
Ang kampanya mo lang ang walang kasamang asawa sa entablado.
Ikaw lang ang kandidatong hindi kasama ang asawa.
Malalagay ka sa huli dahil wala tayong mga tagasuporta at pamilya...
May agwat sa pagitan... Nandoon ka sa pag-uusap na iyon.
Uumpisahan ko sa pagsasabing naiisip kong...
Oo, lalabas sa huli.
Lahat sila, katabi ang asawa nila.
...iaanunsyo ang mga resulta.
Nasa likod ang asawa ni Amy...
Oo, pero nasa entablado lang siya.
-Oo. -Pati si Jill.
Nararamdaman kong magiging maganda ang magaganap dito sa Iowa.
Sa mga indikasyon, pupunta tayo sa New Hampshire nang matagumpay.
Anong sasabihin ko, "Ginulat ko ang mundo ng pulitika," o "Niyanig ko..."
Ginulat. Ginulat.
Paano kung "ipinamangha"?
Ayos din ang "ipinamangha."
-"Ipinamangha" na lang. -Sige.
Ayaw mo ba no'n? "Ginulat?" Masama ang dating ng "ginulat."
Hindi, ayos lang ang "ginulat."
Hindi natin alam ang mga resulta, pero, Iowa, ginulat niyo ang buong bansa.
Matagumpay tayong pupunta sa New Hampshire
Hindi ba kayo nabahala sa pag-anunsyo ni Mayor Buttigieg ng pagkapanalo?
Hindi ko alam kung bakit nila idinedeklara
ang pagkapanalo nang wala pa ang opisyal na resulta ng halalan.
Sa tingin namin, hindi tama iyon.
Nananalig akong kaya akong iluklok ng Granite State
bilang pangulo ng Estados Unidos, at kung mangyayari iyon,
pagsisikapan kong ipagmalaki niyo ako at makuha ang suporta niyo.
Salamat sa pagpunta. Salamat sa pagmamalasakit.
Mangyaring ipakalat niyo sa lahat. Marami tayong ipagdiriwang. Salamat.
Salamat.
Makukuha natin ang New Hampshire.
Sabi mo, eh. Nararamdaman din namin.
Kaunti ang karanasan ko sa pagkapanalo sa halalan ng pangulo,
pero ito siguro ang pakiramdam ng pagkapanalo.
Kaya sa tulong niyo...
Masasabi kong ang Demokratikong Partido ng Iowa
ay lubhang sinira ang proseso ng pagbibilang.
At hinihinala kong sa pagtatapos ng araw,
magkakaroon kami ni G. Buttigieg ng parehong bilang
ng mga delegado sa Pambansang Kumbensyon.
Pete, mahal ka namin!
Nakasasalay sa 62% ng presinto
mula sa 99 na lalawigan na darating sa sampung minuto.
Wala nang gagawin kundi mag-abang ng balita, 'di ba? Ayos.
Diyos ko, kinakabahan ako.
Uy, ano ngang sinasabi mo?
Nangunguna?
Paano niyo nalaman? May anunsyo na ba?
Heto na.
-Ano iyon? -Nahigitan natin siya.
Ano?
Ano iyon?
Ipinapakitang nangunguna siya sa mga boto. Diyos ko.
-Nasaan siya? -Sa banyo.
Chasten, sabihin mo sa kanya.
Pasensya na.
-Nandito? -Nasa banyo siya.
Nangunguna ka.
-Ano? Uy. -Nangunguna ka.
-Kumusta naman iyon? -Nangunguna ka. Diyos ko.
Scott, nakakagulat ba? Tumakbo na si Bernie Sanders noon,
malakas ang naging kampanya ni Elizabeth Warren.
Laban sa dating bise presidente ng Estados Unidos.
May karapatang magyabang si Mayor Buttigieg.
Sige, magsanay ka, ang nagwagi sa Iowa-caucus.
Hindi pa ako nananalo, pero panalo na tayo.
-Dahil... -'Sus.
-Sa anumang pagkakalkula... -Sige na. Paalam.
Para manguna tayo sa Iowa caucus, nakakamanghang tagumpay iyon.
Sinasabi mo ba,
"At para sa batang handa nang magladlad,
"na iniisip kung ligtas ba talagang gawin iyon sa bansang ito,
"Sasabihin ko, 'Tingnan mo ang magagawa natin.'"
Hindi ko alam kung kailan. Pero, siguro.
Sasabihin mo sa lahat ng batang bakla sa bansang ito
na mas aayos ang lahat.
Kapapanalo mo lang sa Iowa caucus.
Ikaw ang magiging kasunod na pangulo ng Estados Unidos.
Heto ang patunay.
Mga binibini at ginoo, salubungin natin ang susunod na pangulo ng Estados Unidos,
si Mayor Pete Buttigieg.
Medyo nahuli sa inaasahan, pero mabuti na kaysa hindi matuloy.
May opisyal nang mga resultang parating mula sa Estado ng Iowa.
Hindi pa namin alam ang mga bilang, pero ang alam namin,
ang kampanyang nagsimula noong nakaraang taon
na may apat na miyembro,
hindi kilala ang pangalan,
walang pera,
isang kampanyang sinabi ng iba
na hindi na dapat subukang isulong,
ay nangunguna na sa karerang ito
para palitan ang pangulo nang may mas magandang layunin sa hinaharap.
Pinatutunayan nitong maaari nating palawigin
ang isang alyansang nagkakaisa hindi lang laban sa katunggali,
kundi para sa ipinaglalaban nito.
At pinatutunayan nito
sa isang batang kasapi ng komunidad na nag-iisip
kung nabibilang ba siya, o sila, sa sarili nilang pamilya.
Na kapag nagtiwala ka sa sarili at sa bansa mo,
may mga susuporta sa paniniwalang iyon.
Pete! Pete! Pete!
Ang galing ng napangasawa ko.
Nananalig akong mananalo si Pete! Nananalig akong mananalo si Pete!
Mag-anunsyo tayo ng balita sa karera. Pumapasok na ang mga resulta.
Ang laki ng pagkakaibang dulot ng linggong ito. Una pa rin si Sanders.
Tumaas si Pete Buttigieg na may 22.6%, si Amy Klobuchar, 20.8%.
At si Joe Biden, bumaba sa ikalimang puwesto, may 8.6%
Nasa ibaba ang natitirang mga kandidato. Tingnan natin ang bawat probinsya...
Gaganda pa raw ang mga resulta kapag naghintay tayo, sabi ng CNN.
Base sa ginawa nating modelo,
kailangang higitan ang ginagawa natin buong gabi
nang 6% para makahabol tayo.
26.4% hanggang 23.9%.
-Nangunguna siya ng 4,764 na boto. -Mabuti iyan.
Sa ikatlong puwesto si Klobuchar, may 20%.
Si Elizabeth Warren, 9.3%.
Si Joe Biden, 8.5%. Jake, balik sa'yo.
NEVADA ARAW NG CAUCUS
Maganda ba o masamang pangitain ang ulan sa Nevada sa araw ng caucus?
Naghihiwalay na ang ulap,
lumalabas na ang araw, iisipin kong magandang pangitain iyan.
Oo, pagkatapos, tayong tatlo na lang...
Tayong tatlo na lang ang makakakuha ng delegado kapag nagpatuloy ito?
-Oo. -Hindi maganda iyan.
Nakakaalala ito.
Ang kailangan lang ni Bernie
ay makuha ang karamihan diyan, at nasa tatlumpu na siya.
Pwede niyang makuha ang 67...
South Carolina, parating na kami.
Nakita mo iyong kidlat? May bago sa bahaging ito.
MATAAS NA PAARALAN NG NORTH CHARLESTON
-Anong tinitingnan mo? -Ang mga resulta.
May bago?
Hindi ko alam. Naghanap lang ako.
-Bakit? -Bakit ano?
Lalabas ka na sa entablado. 'Wag mong pagtuunan iyan.
Ano ba dapat ang pagtuunan ko?
Galingan mo sa talumpati.
Paniguradong maraming tao.
Bakit ka nandito?
Dahil pinapunta nila ako.
-Hindi, Peter, bakit ka nandito? -Para maging pangulo ng Estados Unidos.
Bakit gusto mong maging pangulo?
-Dahil sa mga tao. -Sige.
Isipin mo ang lahat ng taong naghihintay sa'yo riyan,
hindi para sa talumpati ng kampanya at... Bago ang lahat ng ito sa kanila.
Bago sa kanila ang lahat ng sasabihin mo.
Inaanyayahan mo silang maging bahagi ng pamilyang ito.
Iyan ang ginagawa mo.
Gusto ko lang sabihing may baka sa mga nanonood.
May nakabihis bilang baka. Akalain mo iyon...
Alam ba natin kung kaninong panig siya?
May karatula sila, "Maging vegan o mamamatay tayong lahat."
Sige.
Kung may mararating tayo, kailangang mapukaw natin sila sa isyung ito,
naiintindihan mo?
Makakatulong kung mapagkakaisa natin ang mga kandidato sa isang cattle call.
Hindi ako magpapadalos-dalos sa pagtalakay sa isyung ito.
Tama.
-Pero pwedeng ibaling ang usapan. -Salamat.
Hindi ba dapat nasa labas siya?
Pasensya na.
Ang laki ng nakataya.
SOUTH CAROLINA PARA KAY PETE
Handa ka na ba?
-Sige. -Nakakatuwang makita ka.
Narito ka sa South Carolina.
Gusto mong makipag-ugnayan sa mga African-American na botante.
47% ng populasyon dito sa West Charleston ay African-American.
Nasaan sila ngayong gabi?
Sinasabi lang nitong marami pa kaming kailangang gawin.
Walang nag-akalang masasali siya sa usapang ito noong nakaraang taon.
Kahanga-hanga ang kampanya niya.
Pero tumaya siya, at ang taya ay
magiging mahusay ang kampanya sa Iowa at New Hampshire
at mabilis siyang makakaangat,
at kukunin din niya ang loob ng Nevada, at South Carolina,
at makakalamang siya roon.
Malapit na sana siya. Kung inanuunsyo ng Iowa ang resultang...
-Ayos ka lang? -Oo.
Heto, tisyu.
Napakahalaga...
Malaking pag-angat ito para kay Joe Biden.
Wolf, hinaharap na ngayon ng mga kandidato ang malaking tanong.
Anong gagawin nila? Hindi natin alam ang sagot diyan.
Kung gayon, ang susunod na malaking tanong
ay sa pakikibahagi sa isa mga kampanya,
kung gusto nilang tahakin iyon.
Alam mo, nararamdaman ko pa ring...
Hindi naman hati, pero hindi 100% sigurado
na gagawin ko, pero naiisip kong
simulan ang pakikibahagi sa kampanya ni Biden.
Dahil seryosong pinag-iisipan nating gawin iyon, dapat gawin natin.
Parang iyon ang pinakamagandang gawin para magbuklod ng partido
na magagawa ko mula ngayon hanggang sa kumbensyon, 'di ba?
-Oo. -Oo.
Sige. Salamat.
Salamat.
-Salamat. -Salamat.
Ganoon tapusin ang kampanya sa pagkapangulo.
-Mukhang ganoon. -Kailan mo pinagpasyahan iyan?
Kagabi, bago matulog, may tinawagan tayo at tiningnan natin ang resulta.
Malinaw
ang kinatatayuan natin.
Pwede pa nating ilaban,
pero parang hindi na...
Parang nawala na.
Kaya...
May pagkakataon tayong gumawa ng mabuti. Kung totoong
napakaraming kandidato ang nagpapagulo sa karera,
may dalawang pwedeng gawin.
Ang isa roon ay manalo, at ang isa ay huminto na.
Umatras na si Pete Buttigieg sa kabila ng
anunsyo ng malaking pagkapanalo ni Joe Biden sa South Carolina,
halos 30 puntos ang lamang.
Makakatulong ang pagbawas sa dating Bise Presidente.
Sa pagdating ng Super Tuesday, halos isang-katlo ng demokratikong...
MARAMING SALAMAT!
Ipinalabas pala nila nang live ang talumpati ko.
-Siyempre naman, nakakatuwa ka, eh. -Hindi, umiiyak lang ako noon.
Napakaganda.
Nasasabik si Truman.
-Saan mo nahanap? -Nakapambahay at tsinelas na kayo ulit.
Ang sarap sa pakiramdam.
Ang sarap nga siguro niyan.
Magandang gabi.
Kumusta ka?
Ayos lang ako, G. Presidente, kumusta kayo?
Mabuti naman. Iyon ay...
Paumanhin. Nagkaroon ako ng ubo sa pangangampanya.
Nasa yugto na
sinasanay mo ang sarili
sa anumang magiging takbo ng buhay...
Dr. Biden, kumusta?
Salamat sa pagtawag, at salamat at naisip mo ako,
at pakisabi sa Bise Presidente na kinukumusta ko rin siya,
at sana ay maayos kayo.
Sige. Maraming salamat. Salamat.
Mabuti naman, G. Bise Presidente, kumusta kayo?
Si Joe Biden.
Nandito si Pete. Kabababa lang niya ng tawag,
pero, salamat sa pangungumusta at iaabot ko na ito.
Salamat, mag-ingat kayo.
Magandang gabi.
Gusto ko lang sabihing...
-Salamat. -Seryoso ako.
Napakatalentado mo at kailangan mo lang ng karanasan.
Tungkol iyon sa, alam mo na... At alam kong ikaw ay...
Palagay mo, magiging pangulo ka balang-araw?
Hindi ko alam.
Alam kong maaaring mangyari, at malaking bagay iyon.
Kahit ngayon, ang hirap isipin noon.
Hindi masyadong malayo ang narating ko, pero hindi lahat nararating iyon.
At...
Kung iisipin mo kung gaano kalaki iyon,
medyo mapanghihinaan ka.
Bakit?
Kaunti lang ang magagawa.
Kapag kandidato ka, at nakakasalamuha ka
ng maraming tao sa isang araw
na magkukwento na nawalan sila ng minamahal dahil sa palpak na polisiya,
sa droga o anuman iyon,
o ang pinagdaanan nila sa long-term care,
o nawalan ng trabaho, o sa racism, o anumang hinaharap nila.
Kung sasaluhin mo ang lahat ng kahihinatnan noon
at lahat ng emosyonal na kahulugan no'n,
at sa lahat ng paghihirap na kaakibat no'n, panghihinaan ka.
Dahil lang
nagagawa mong tanggapin ang lahat, kaya nakakatulong ka sa tao.
Iyon ang tunay na pagsubok sa pagkontrol sa emosyon mo sa pangangampanya.
Alinman sa mga kuwentong iyon
ay pwedeng makapagpasimula ng aktibismo sa isang isyu.
Pero ginawa mo pa rin at tinatanggap mo lahat,
at sinusubukang ibalik sa paraang makakatulong
na maintindihan ang layunin mo
at mailagay ka sa posisyong matutugunan mo ang mga problema,
at gagawin iyon nang hindi ka...
Napipinsala at aabot sa puntong hindi mo na kilala ang sarili mo.
Hindi ko alam ang epekto no'n sa kinabukasan ko
maliban sa patuloy kong haharapin ang pagsubok at mapapabuti ako no'n.
Pero sana hindi pa huli para sa akin.
Sa nakalipas na mga linggo, nag-aanunsyo kami
ni Bise Presidente Harris ng mga nominado sa aming gabinete.
Alam ko kung gaano ipinagmamalaki ng mga pangulo kapag may
unang nakamit sa gabinete.
Ang unang lantad na baklang nominado na mamumuno sa kagawaran ng gabinete,
at isa sa pinakabatang naging miyembro ng gabinete,
salubungin natin ang bagong Kalihim ng Transportasyon, si Pete Buttigieg.
Ang pagsasalin ng subtitle ay ginawa ni Nadine Aguazon
Mapanlikhang Superbisor Jessica Ignacio